CELEX: 42007X0619(03)
Language: el
Date: 2007-06-19 00:00:00
Title: Κανονισμός αριθ. 103 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) – Ενιαίες διατάξεις για την έγκριση των καταλυτικών μετατροπέων αντικατάστασης για μηχανοκίνητα οχήματα

19.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 158/106
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Το καθεστώς και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343/, το οποίο διατίθεται στο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html.
   Κανονισμός αριθ. 103 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) – Ενιαίες διατάξεις για την έγκριση των καταλυτικών μετατροπέων αντικατάστασης για μηχανοκίνητα οχήματα
   Προσάρτημα 102: Κανονισμός αριθ. 103
   Ενσωματώνει όλο το έγκυρο κείμενο έως:
   Τροποποίηση 1 – Ημερομηνία έναρξης ισχύος: 6 Ιουλίου 2000
   Τροποποίηση 2 – Ημερομηνία έναρξης ισχύος: 4 Απριλίου 2005
   1.   ΠΕΔΙΟ ΕΦΑΡΜΟΓΗΣ
   Ο παρών κανονισμός εφαρμόζεται στην έγκριση τύπου, ως χωριστών τεχνικών μονάδων, των μετατροπείς αντικατάστασης που τοποθετούνται σε έναν ή περισσότερους τύπους μηχανοκίνητων οχημάτων των κατηγοριών M1 και N1 ως ανταλλακτικά.
   2.   ΟΡΙΣΜΟΙ
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   2.1.   ως «αρχικός εξοπλισμός καταλυτικού μετατροπέα», νοείται οιοσδήποτε καταλυτικός μετατροπέας ή συνδυασμός καταλυτικών μετατροπέων που καλύπτονται από την έγκριση τύπου που έχει χορηγηθεί για το όχημα και των οποίων οι τύποι αναφέρονται στα έγγραφα που αφορούν το παράρτημα 2 του κανονισμού αριθ. 83·
   2.2.   ως «καταλυτικός μετατροπέας αντικατάστασης», νοείται οιοσδήποτε καταλυτικός μετατροπέας ή συνδυασμός καταλυτικών μετατροπέων για τους οποίους μπορεί να χορηγηθεί έγκριση σύμφωνα με τον παρόντα κανονισμό, με εξαίρεση τα όσα ορίζονται στην προαναφερθείσα παράγραφο 2.1·
   2.3.   ως «αρχικός καταλυτικός μετατροπέας αντικατάστασης», νοείται οιοσδήποτε καταλυτικός μετατροπέας ή συνδυασμός καταλυτικών μετατροπέων των οποίων οι τύποι αναφέρονται στα έγγραφα που αφορούν το παράρτημα 2 του κανονισμού αριθ. 83, αλλά διατίθενται στην αγορά ως χωριστές τεχνικές μονάδες από τον κάτοχο της έγκρισης τύπου του οχήματος·
   2.4.   ως «τύπος καταλυτικού μετατροπέα», νοούνται οι καταλυτικοί μετατροπείς οι οποίοι δεν διαφέρουν σε καθοριστικής σημασίας χαρακτηριστικά όπως:
   
               i)
            
            
               ο αριθμός των επενδεδυμένων υποστρωμάτων, η δομή και το υλικό·
            
         
               ii)
            
            
               ο τύπος της καταλυτικής δραστηριότητας (οξείδωση, τριοδική κατάλυση κ.λπ.)·
            
         
               iii)
            
            
               ο όγκος, η αναλογία μετωπικής επιφανείας και το μήκος του υποστρώματος·
            
         
               iv)
            
            
               το περιεχόμενο καταλυτικό υλικό·
            
         
               v)
            
            
               η αναλογία καταλυτικών υλικών·
            
         
               vi)
            
            
               η πυκνότητα του καταλυτικού κυττάρου·
            
         
               vii)
            
            
               οι διαστάσεις και το σχήμα·
            
         
               viii)
            
            
               η θερμική προστασία·
            
         2.5.   «τύπος οχήματος»
   Βλέπε παράγραφο 2.3 του κανονισμού αριθ. 83·
   2.6.   ως «έγκριση καταλυτικού μετατροπέα αντικατάστασης», νοείται η έγκριση μετατροπέα που πρόκειται να τοποθετηθεί ως ανταλλακτικό σε έναν ή περισσότερους ειδικούς τύπους οχημάτων για τον περιορισμό των ρυπογόνων εκπομπών, των ηχητικών οχλήσεων και των επιπτώσεων στις επιδόσεις του οχήματος και, κατά περίπτωση, στα ενσωματωμένα διαγνωστικά συστήματα (On-board diagnostic systems - OBD)·
   2.7.   ως «υποβαθμισμένος καταλυτικός μετατροπέας αντικατάστασης» νοείται ο μετατροπέας ο οποίος έχει παλιώσει ή έχει τεχνητώς υποβαθμιστεί σε τέτοιο βαθμό, ώστε να πληροί τις απαιτήσεις που ορίζονται στην παράγραφο 1 του προσαρτήματος 1 του παραρτήματος 11 του κανονισμού αριθ. 83.
   3.   ΑΙΤΗΣΗ ΓΙΑ ΕΓΚΡΙΣΗ
   3.1.   Η αίτηση για την έγκριση τύπου ενός καταλυτικού μετατροπέα αντικατάστασης υποβάλλεται από τον κατασκευαστή του ή από τον εξουσιοδοτημένο αντιπρόσωπό του.
   Για κάθε τύπο καταλυτικού μετατροπέα αντικατάστασης για τον οποίο υποβάλλεται αίτηση για έγκριση τύπου, η εν λόγω αίτηση πρέπει να συνοδεύεται από τα παρακάτω έγγραφα εις τριπλούν.
   3.2.1.   Σχέδια του καταλυτικού μετατροπέα αντικατάστασης, στα οποία θα προσδιορίζονται ιδίως όλα τα χαρακτηριστικά που αναφέρονται στην παράγραφο 2.4 του παρόντος κανονισμού.
   3.2.2.   Περιγραφή του τύπου ή των τύπων οχημάτων για τα οποία προορίζεται ο καταλυτικός μετατροπέας αντικατάστασης. Πρέπει να αναφέρονται ο αριθμός ή/και τα σύμβολα που προσδιορίζουν τον τύπο του κινητήρα και τον τύπο του οχήματος.
   3.2.3.   Περιγραφή και σχέδια που αναφέρουν τη θέση του καταλυτικού μετατροπέα αντικατάστασης σε σχέση με την πολλαπλή εξάτμιση του κινητήρα.
   3.2.4.   Σχέδια στα οποία θα προσδιορίζεται η θέση όπου πρόκειται να τοποθετηθεί το σήμα έγκρισης.
   3.2.5.   Διευκρίνιση εάν ο καταλυτικός μετατροπέας αντικατάστασης πρόκειται να είναι συμβατός με τις απαιτήσεις των ενσωματωμένων διαγνωστικών συστημάτων.
   3.2.6.   Υπόδειγμα του πληροφοριακού εγγράφου περιλαμβάνεται στο προσάρτημα.
   Ο υποβάλλων την αίτηση για έγκριση θα παρέχει στην τεχνική υπηρεσία που είναι υπεύθυνη για τις δοκιμές έγκρισης:
   3.3.1.   Ένα όχημα ή οχήματα του τύπου που έχει εγκριθεί σύμφωνα με τον κανονισμό αριθ. 83 με νέο αρχικό καταλυτικό μετατροπέα. Το ή τα οχήματα αυτά επιλέγονται από τον αιτούντα με τη σύμφωνη γνώμη της τεχνικής υπηρεσίας. Θα συμμορφώνεται (συμμορφώνονται) με τις απαιτήσεις της παραγράφου 3 του παραρτήματος 4 του κανονισμού αριθ. 83.
   Το όχημα (ή τα οχήματα) δοκιμής δεν θα έχει (έχουν) ελαττώματα σε ό,τι αφορά το σύστημα ελέγχου των εκπομπών· οποιαδήποτε αρχικά κατασκευαστικά στοιχεία που έχουν φθαρεί υπέρμετρα ή δεν λειτουργούν σωστά και σχετίζονται με τις εκπομπές θα διορθώνονται ή θα αντικαθίστανται. Το όχημα (ή τα οχήματα) δοκιμής θα ρυθμίζεται (ρυθμίζονται) καταλλήλως και θα προσαρμόζεται (προσαρμόζονται) στις προδιαγραφές του κατασκευαστή, πριν από τη δοκιμή των εκπομπών.
   3.3.2.   Ένα δείγμα του τύπου του καταλυτικού μετατροπέα αντικατάστασης. Το δείγμα αυτό πρέπει να φέρει σαφή και ανεξίτηλη σήμανση με την εμπορική επωνυμία ή το εμπορικό σήμα του αιτούντος και τον αντίστοιχο εμπορικό χαρακτηρισμό.
   3.3.3.   Ένα πρόσθετο δείγμα του τύπου του καταλυτικού μετατροπέα αντικατάστασης, στην περίπτωση καταλυτικού μετατροπέα αντικατάστασης που πρόκειται να τοποθετηθεί σε όχημα που διαθέτει ενσωματωμένο διαγνωστικό σύστημα (OBD). Το εν λόγω δείγμα πρέπει να φέρει σαφή και ανεξίτηλη σήμανση με την εμπορική επωνυμία ή το εμπορικό σήμα του αιτούντος, καθώς και με τον εμπορικό χαρακτηρισμό του. Πρέπει να έχει υποβαθμιστεί όπως ορίζεται στην παράγραφο 2.7 ανωτέρω.
   4.   ΕΓΚΡΙΣΗ
   4.1.   Εάν ο καταλυτικός μετατροπέας αντικατάστασης που υποβάλλεται για έγκριση σύμφωνα με τον παρόντα κανονισμό, πληροί τις απαιτήσεις της παραγράφου 5 κατωτέρω, θα χορηγείται ή έγκριση του εν λόγω τύπου καταλυτικού μετατροπέα αντικατάστασης.
   Οι αρχικοί καταλυτικοί μετατροπείς αντικατάστασης, οι οποίοι ανήκουν σε τύπο που καλύπτεται από την παράγραφο 18 του παραρτήματος 2 του κανονισμού αριθ. 83 και πρόκειται να τοποθετηθούν σε όχημα στο οποίο αναφέρεται το σχετικό έγγραφο έγκρισης τύπου, δεν χρειάζονται έγκριση σύμφωνα με τον παρόντα κανονισμό, με την προϋπόθεση ότι πληρούν τις απαιτήσεις των παραγράφων 4.2.1 και 4.2.2.
   4.2.1.   Σήμανση
   
   Οι αρχικοί καταλυτικοί μετατροπείς αντικατάστασης φέρουν τουλάχιστον τα ακόλουθα διακριτικά:
   4.2.1.1.   Το ονοματεπώνυμο ή το εμπορικό σήμα του κατασκευαστή του οχήματος.
   4.2.1.2.   Τη μάρκα και τον προσδιοριστικό αριθμό εξαρτήματος του αρχικού καταλυτικού μετατροπέα αντικατάστασης, όπως καταγράφεται στις πληροφορίες που αναφέρονται στην παράγραφο 4.2.3.
   4.2.2.   Τεκμηρίωση
   
   Οι αρχικοί καταλυτικοί μετατροπείς αντικατάστασης πρέπει να συνοδεύονται από τις ακόλουθες πληροφορίες:
   4.2.2.1.   Το ονοματεπώνυμο ή το εμπορικό σήμα του κατασκευαστή του οχήματος.
   4.2.2.2.   Τη μάρκα και τον προσδιοριστικό αριθμό εξαρτήματος του αρχικού καταλυτικού μετατροπέα αντικατάστασης, όπως καταγράφεται στις πληροφορίες που αναφέρονται στην παράγραφο 4.2.3.
   4.2.2.3.   Τα οχήματα για τα οποία ο αρχικός καταλυτικός μετατροπέας αντικατάστασης ανήκει σε τύπο που καλύπτεται από το σημείο 18 του παραρτήματος 2 του κανονισμού αριθ. 83, συμπεριλαμβανομένης, κατά περίπτωση, σήμανσης η οποία δείχνει αν ο καταλυτικός μετατροπέας αντικατάστασης είναι κατάλληλος να τοποθετηθεί σε όχημα το οποίο είναι εξοπλισμένο με ενσωματωμένο διαγνωστικό σύστημα (OBD).
   4.2.2.4.   Οδηγίες εγκατάστασης, όπου είναι απαραίτητο.
   4.2.2.5.   Οι εν λόγω πληροφορίες πρέπει να παρέχονται:
   
               —
            
            
               ή σε φυλλάδιο, το οποίο να συνοδεύει τον αρχικό καταλυτικό μετατροπέα αντικατάστασης,
            
         
               —
            
            
               ή στη συσκευασία στην οποία πωλείται ο αρχικός καταλυτικός μετατροπέας αντικατάστασης,
            
         
               —
            
            
               ή με οποιοδήποτε άλλο κατάλληλο μέσο.
            
         Σε κάθε περίπτωση, οι εν λόγω πληροφορίες πρέπει να αναφέρονται στον κατάλογο προϊόντων που διανέμεται στα σημεία πώλησης από τον κατασκευαστή του οχήματος.
   4.2.3.   Ο κατασκευαστής του οχήματος οφείλει να παράσχει στην τεχνική υπηρεσία ή/και στην αρμόδια αρχή έγκρισης τις απαιτούμενες πληροφορίες σε ηλεκτρονική μορφή, οι οποίες να συνδέουν τους σχετικούς αριθμούς εξαρτημάτων με τα έγγραφα έγκρισης τύπου.
   Στις πληροφορίες αυτές περιλαμβάνονται:
   
               i)
            
            
               μάρκα(-ες) και τύπος(-οι) οχήματος·
            
         
               ii)
            
            
               μάρκα(-ες) και τύπος(-οι) του αρχικού καταλυτικού μετατροπέα αντικατάστασης·
            
         
               iii)
            
            
               αριθμός(-οί) εξαρτήματος του αρχικού καταλυτικού μετατροπέα αντικατάστασης·
            
         
               iv)
            
            
               αριθμός έγκρισης τύπου του σχετικού τύπου οχήματος ή των σχετικών τύπων οχημάτων.
            
         4.3.   Σε κάθε εγκεκριμένο τύπο καταλυτικού μετατροπέα αντικατάστασης χορηγείται αριθμός έγκρισης. Τα πρώτα δύο ψηφία του (00 για τον κανονισμό στην παρούσα μορφή του) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις οι οποίες πραγματοποιήθηκαν στον κανονισμό κατά τον χρόνο έκδοσης της έγκρισης. Το ίδιο συμβαλλόμενο μέρος δεν μπορεί να εκχωρεί τον ίδιο αριθμό έγκρισης και σε άλλο τύπο καταλυτικού μετατροπέα αντικατάστασης. Ο ίδιος αριθμός έγκρισης μπορεί να καλύψει τη χρήση αυτού του τύπου καταλυτικού μετατροπέα αντικατάστασης για σειρά διαφορετικών τύπων οχημάτων.
   4.4.   Αν ο αιτών για έγκριση τύπου μπορεί να αποδείξει στην αρμόδια για την έγκριση τύπου αρχή ή στην τεχνική υπηρεσία ότι ο καταλυτικός μετατροπέας αντικατάστασης υπάγεται σε έναν από τους τύπους που προσδιορίζονται στο σημείο 18 του παραρτήματος 2 της σειράς τροποποιήσεων 05 του κανονισμού αριθ. 83, η χορήγηση πιστοποιητικού έγκρισης τύπου δεν προϋποθέτει την εξακρίβωση των απαιτήσεων που καθορίζονται στην παράγραφο 5.
   4.5.   Στα συμβαλλόμενα μέρη της συμφωνίας που εφαρμόζουν τον παρόντα κανονισμό αποστέλλεται η κοινοποίηση της έγκρισης τύπου ή της επέκτασης ή απόρριψης της έγκρισης τύπου καταλυτικού μετατροπέα αντικατάστασης, σύμφωνα με τον παρόντα κανονισμό, με έντυπο σύμφωνα με το υπόδειγμα του παραρτήματος 1 του παρόντος κανονισμού.
   Σε κάθε καταλυτικό μετατροπέα αντικατάστασης που ανήκει στον εγκεκριμένο βάσει του παρόντος κανονισμού τύπο, τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης διεθνές σήμα έγκρισης αποτελούμενο από:
   4.6.1.   έναν κύκλο που περιβάλλει το γράμμα «E», ακολουθούμενο από τον χαρακτηριστικό αριθμό της χώρας που έχει χορηγήσει την έγκριση (1)·
   4.6.2.   τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης πλησίον του κύκλου που προβλέπεται στην παράγραφο 4.6.1.
   4.7.   Αν ένας καταλυτικός μετατροπέας αντικατάστασης είναι σύμφωνος με έναν τύπο που έχει εγκριθεί βάσει ενός ή περισσότερων κανονισμών που επισυνάπτονται στη συμφωνία στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναληφθεί το σύμβολο που ορίζεται στην παράγραφο 4.6.1· σε μια τέτοια περίπτωση, ο κανονισμός και οι αριθμοί έγκρισης καθώς και τα επιπρόσθετα σύμβολα όλων των κανονισμών βάσει των οποίων έχει χορηγηθεί έγκριση στη χώρα που την έχει χορηγήσει βάσει του παρόντος κανονισμού, τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 4.6.1.
   4.8.   Το σήμα έγκρισης πρέπει να είναι ανεξίτηλο και ευανάγνωστο όταν ο καταλυτικός μετατροπέας αντικατάστασης τοποθετηθεί κάτω από το όχημα.
   4.9.   Στο παράρτημα 2 του παρόντος κανονισμού παρέχονται παραδείγματα διατάξεων σημάτων έγκρισης.
   5.   ΠΕΡΙΓΡΑΦΗ
   5.1.   Γενικές διατάξεις
   5.1.1.   Ο καταλυτικός μετατροπέας αντικατάστασης σχεδιάζεται, κατασκευάζεται και μπορεί να τοποθετηθεί κατά τρόπο που να επιτρέπει στο όχημα να συμμορφώνεται με τις διατάξεις των κανονισμών με τους οποίους συμμορφωνόταν αρχικά, ενώ παράλληλα εξασφαλίζεται η δυνατότητα ουσιαστικής μείωσης των ρυπογόνων εκπομπών κατά τον συνήθη κύκλο ζωής του οχήματος υπό κανονικές συνθήκες χρήσης.
   5.1.2.   Ο καταλυτικός μετατροπέας αντικατάστασης τοποθετείται ακριβώς στη θέση του αρχικού καταλυτικού μετατροπέα, δίχως να τροποποιείται η θέση τυχόν καθετήρα(-ων) οξυγόνου και άλλων αισθητήρων στην εξάτμιση.
   5.1.3.   Εάν στον αρχικό εξοπλισμό καταλυτικού μετατροπέα περιλαμβανόταν και θερμική προστασία, πρέπει να προβλέπεται ισοδύναμη προστασία για τον καταλυτικό μετατροπέα αντικατάστασης.
   5.1.4.   Ο καταλυτικός μετατροπέας αντικατάστασης πρέπει να είναι ανθεκτικός, δηλαδή σχεδιασμένος, κατασκευασμένος και ικανός να τοποθετηθεί κατά τρόπο που να εξασφαλίζει εύλογη ανθεκτικότητα σε φαινόμενα οξείδωσης και διάβρωσης στα οποία εκτίθεται, λαμβανομένων υπόψη των συνθηκών χρήσης του οχήματος.
   5.2.   Απαιτήσεις όσον αφορά τις εκπομπές
   Το όχημα (ή τα οχήματα) που αναφέρεται (αναφέρονται) στο σημείο 3.3.1 του παρόντος κανονισμού, εξοπλισμένο (εξοπλισμένα) με καταλυτικό μετατροπέα αντικατάστασης του τύπου για τον οποίο ζητείται έγκριση, υποβάλλεται σε δοκιμή τύπου Ι, υπό τις συνθήκες που περιγράφονται στα αντίστοιχα παραρτήματα του κανονισμού αριθ. 83, ώστε να εξεταστεί η απόδοσή του σε σχέση προς την αντίστοιχη του αρχικού καταλυτικού μετατροπέα, σύμφωνα με τη διαδικασία που περιγράφεται κατωτέρω.
   5.2.1.   Καθορισμός της βάσης σύγκρισης
   Στο όχημα ή στα οχήματα τοποθετείται νέος αρχικός καταλυτικός μετατροπέας (βλέπε παράγραφο 3.3.1), ο οποίος χρησιμοποιείται για 12 υπεραστικούς κύκλους (δοκιμή τύπου Ι μέρος 2).
   Μετά από αυτήν την προπαρασκευή, το όχημα ή τα οχήματα διατηρούνται σε εσωτερικό χώρο, στον οποίο η θερμοκρασία παραμένει σχετικά σταθερή μεταξύ 293 και 303 K (20 και 30 °C). Η εν λόγω προπαρασκευή διαρκεί τουλάχιστον έξι ώρες και συνεχίζεται έως ότου η θερμοκρασία του λιπαντικού και του ψυκτικού μέσου της μηχανής διαφέρει κατά ±2 K από τη θερμοκρασία του περιβάλλοντος χώρου. Εν συνεχεία εκτελούνται τρεις δοκιμές καυσαερίων τύπου Ι.
   5.2.2.   Δοκιμές καυσαερίων με τον καταλυτικό μετατροπέα αντικατάστασης
   Ο αρχικός καταλυτικός μετατροπέας του οχήματος (ή των οχημάτων) δοκιμής αντικαθίσταται από καταλυτικό μετατροπέα αντικατάστασης (βλέπε παράγραφο 3.3.2), ο οποίος χρησιμοποιείται για 12 υπεραστικούς κύκλους (δοκιμή τύπου Ι μέρος 2). Μετά από αυτήν την προπαρασκευή, το όχημα ή τα οχήματα διατηρούνται σε εσωτερικό χώρο, στον οποίο η θερμοκρασία παραμένει σχετικά σταθερή μεταξύ 293 και 303 K (20 και 30 °C). Η εν λόγω προπαρασκευή διαρκεί τουλάχιστον έξι ώρες και συνεχίζεται έως ότου η θερμοκρασία του λιπαντικού και του ψυκτικού μέσου της μηχανής διαφέρει κατά ±2 K από τη θερμοκρασία του περιβάλλοντος χώρου. Εν συνεχεία εκτελούνται τρεις δοκιμές καυσαερίων τύπου Ι.
   5.2.3.   Αξιολόγηση των εκπομπών ρύπων από οχήματα εξοπλισμένα με καταλυτικούς μετατροπείς αντικατάστασης
   Το όχημα (ή τα οχήματα) δοκιμής με τον αρχικό καταλυτικό μετατροπέα πρέπει να συμμορφώνεται (συμμορφώνονται) προς τις οριακές τιμές, σύμφωνα με την έγκριση τύπου για το όχημα ή τα οχήματα, συμπεριλαμβανομένων, εφόσον προβλέπονται, των παραγόντων υποβάθμισης που ισχύουν για την έγκριση τύπου του οχήματος ή των οχημάτων.
   Οι απαιτήσεις σχετικά με τις εκπομπές του οχήματος ή των οχημάτων που διαθέτουν καταλυτικό μετατροπέα αντικατάστασης θεωρείται ότι ικανοποιούνται, εφόσον τα αποτελέσματα πληρούν τις ακόλουθες προϋποθέσεις για καθέναν από τους υπό εξέταση ρύπους (CO, HC, NOx και σωματίδια):
   
               (1)
            
            
               M ≤ 0.85 S + 0,4 G
            
         
               (2)
            
            
               M ≤ G
            
         όπου:
   
               M
            
            
               :
            
            
               είναι η μέση τιμή των εκπομπών ενός ρύπου (CO, HC, NOx και σωματίδια) ή το άθροισμα δύο ρύπων (HC + NOx) που προκύπτει από τις τρεις δοκιμές τύπου Ι με τον καταλυτικό μετατροπέα αντικατάστασης.
            
         
               S
            
            
               :
            
            
               είναι η μέση τιμή των εκπομπών ενός ρύπου (CO, HC, NOx και σωματίδια) ή το άθροισμα δύο ρύπων (HC + NOx) που προκύπτει από τις τρεις δοκιμές τύπου Ι με τον αρχικό καταλυτικό μετατροπέα.
            
         
               G
            
            
               :
            
            
               είναι η οριακή τιμή των εκπομπών ενός ρύπου (CO, HC, NOx και σωματίδια) ή το άθροισμα δύο ρύπων (HC + NOx) σύμφωνα με την έγκριση τύπου για το όχημα ή τα οχήματα, διαιρουμένων, εφόσον είναι απαραίτητο, διά των παραγόντων υποβάθμισης που υπολογίζονται σύμφωνα με την παράγραφο 5.4 κατωτέρω.
            
         Όταν ζητείται έγκριση για διαφορετικούς τύπους οχημάτων του ιδίου κατασκευαστή και υπό την προϋπόθεση ότι αυτοί οι διαφορετικοί τύποι οχημάτων διαθέτουν τον ίδιο τύπο αρχικού εξοπλισμού καταλυτικού μετατροπέα, η δοκιμή τύπου Ι μπορεί να περιοριστεί τουλάχιστον σε δύο οχήματα, τα οποία επιλέγονται μετά από σύμφωνη γνώμη της τεχνικής υπηρεσίας που είναι υπεύθυνη για την έγκριση.
   5.3.   Απαιτήσεις σχετικά με το θόρυβο και τις επιδόσεις του οχήματος
   Ο καταλυτικός μετατροπέας αντικατάστασης πρέπει να ικανοποιεί τις τεχνικές απαιτήσεις του κανονισμού αριθ. 59. Ως εναλλακτική λύση αντί της μέτρησης της αντίθλιψης, όπως προσδιορίζεται στον κανονισμό αριθ. 59, η εξακρίβωση των επιδόσεων του οχήματος μπορεί να εκτελεστεί μετρώντας σε δυναμόμετρο πλαισίου τη μέγιστη απορροφούμενη ισχύ σε ταχύτητα που αντιστοιχεί στη μέγιστη ισχύ του κινητήρα. Η τιμή που καθορίζεται υπό ατμοσφαιρικές συνθήκες αναφοράς, όπως προσδιορίζεται στον κανονισμό αριθ. 85, με τον καταλυτικό μετατροπέα αντικατάστασης θα μπορεί να είναι μικρότερη το πολύ κατά 5 % σε σχέση την τιμή που καθορίζεται με τον αρχικό εξοπλισμό καταλυτικού μετατροπέα.
   5.4.   Απαιτήσεις όσον αφορά την ανθεκτικότητα
   Ο καταλυτικός μετατροπέας αντικατάστασης πρέπει να ανταποκρίνεται στις απαιτήσεις της παραγράφου 5.3.5 του κανονισμού αριθ. 83, δηλαδή της δοκιμής τύπου V ή των παραγόντων υποβάθμισης από τον κάτωθι πίνακα για τα αποτελέσματα δοκιμών τύπου Ι.
   
               Κατηγορία κινητήρα
            
            
               Παράγοντες υποβάθμισης
            
         
               CO
            
            
               HC (2)
               
            
            
               NOx
                   (2)
               
            
            
               HC + NOx
               
            
            
               Σωματίδια
            
         
               Επιβαλλόμενη ανάφλεξη
            
            
               1,2
            
            
               1,2
            
            
               1,2
            
            
               1,2 (3)
               
            
            
               —
            
         
               Ανάφλεξη με συμπίεση
            
            
               1,1
            
            
               —
            
            
               1,0
            
            
               1,0
            
            
               1,2
            
         Απαιτήσεις σχετικά με τη συμβατότητα με τα ενσωματωμένα διαγνωστικά συστήματα (ισχύουν μόνο για τους καταλυτικούς μετατροπείς αντικατάστασης που πρόκειται να τοποθετηθούν σε οχήματα που διαθέτουν ενσωματωμένα διαγνωστικά συστήματα).
   Απαιτείται επίδειξη της συμβατότητας με τα ενσωματωμένα διαγνωστικά συστήματα μόνο όταν ο αρχικός καταλύτης ελέγχθηκε στην αρχική διάταξη.
   5.5.1.   Η συμβατότητα του καταλυτικού μετατροπέα αντικατάστασης με τα ενσωματωμένα διαγνωστικά συστήματα καταδεικνύεται με τις διαδικασίες που περιγράφονται στη σειρά τροποποιήσεων 05 του κανονισμού αριθ. 83 παράρτημα 11 προσάρτημα 1.
   5.5.2.   Δεν εφαρμόζονται οι διατάξεις της σειράς τροποποιήσεων 05 του κανονισμού αριθ. 83 παράρτημα 11 προσάρτημα 1, οι οποίες ισχύουν για άλλα κατασκευαστικά στοιχεία εκτός του καταλυτικού μετατροπέα.
   5.5.3.   Ο κατασκευαστής ανταλλακτικών μπορεί να χρησιμοποιήσει την ίδια διαδικασία προπαρασκευής και δοκιμής, όπως αυτή που χρησιμοποιήθηκε κατά τη διάρκεια της αρχικής έγκρισης τύπου. Σε αυτή την περίπτωση, οι διοικητικές υπηρεσίες θα παράσχουν, κατόπιν αιτήσεως και χωρίς διακρίσεις, το προσάρτημα 1 του πιστοποιητικού έγκρισης τύπου ΕΚ, το οποίο περιέχει τον αριθμό και τον τύπο των κύκλων προπαρασκευής και τον τύπο του κύκλου δοκιμής που χρησιμοποιήθηκε από τον κατασκευαστή του αρχικού εξοπλισμού για τη δοκιμή της συμβατότητας του καταλυτικού μετατροπέα με τα ενσωματωμένα διαγνωστικά συστήματα.
   5.5.4.   Προκειμένου να εξακριβωθεί η σωστή εγκατάσταση και λειτουργία όλων των άλλων κατασκευαστικών στοιχείων τα οποία ελέγχονται από το σύστημα OBD, το εν λόγω σύστημα πρέπει να καταδεικνύει την απουσία δυσλειτουργίας και να μην έχει κανένα καταγεγραμμένο κωδικό ανωμαλίας πριν από την εγκατάσταση οιωνδήποτε καταλυτικών μετατροπέων αντικατάστασης. Για τον σκοπό αυτό μπορεί να γίνει αξιολόγηση της κατάστασης στην οποία βρίσκονται τα ενσωματωμένα διαγνωστικά συστήματα στο τέλος των δοκιμών που περιγράφονται στην παράγραφο 5.2.1.
   5.5.5.   Ο δείκτης δυσλειτουργίας (ΔΔ: βλέπε παράγραφο αναφοράς 2.5 του παραρτήματος 11 της σειράς τροποποιήσεων 05 του κανονισμού αριθ. 83) δεν πρέπει να ενεργοποιείται κατά τη διάρκεια λειτουργίας του οχήματος, που απαιτείται στην παράγραφο 5.2.2.
   6.   ΤΡΟΠΟΠΟΙΗΣΗ TOY ΤΥΠΟΥ ΚΑΤΑΛΥΤΙΚΟΥ ΜΕΤΑΤΡΟΠΕΑ ΑΝΤΙΚΑΤΑΣΤΑΣΗΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
   Κάθε τροποποίηση του τύπου του καταλυτικού μετατροπέα αντικατάστασης θα κοινοποιείται στη διοικητική υπηρεσία η οποία ενέκρινε τον εν λόγω τύπο καταλυτικού μετατροπέα αντικατάστασης.
   Η αρχή αυτή μπορεί:
   
               i)
            
            
               να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα και ότι οπωσδήποτε ο καταλυτικός μετατροπέας αντικατάστασης εξακολουθεί να πληροί τις απαιτήσεις,
               ή
            
         
               ii)
            
            
               να απαιτήσει από την τεχνική υπηρεσία που είναι υπεύθυνη για τη διεξαγωγή των δοκιμών, μια ακόμη έκθεση δοκιμής για ορισμένες ή για όλες τις δοκιμές που περιγράφονται στην παράγραφο 5 του παρόντος κανονισμού.
            
         Η επικύρωση ή η απόρριψη της έγκρισης, στην οποία προσδιορίζεται η τροποποίηση, ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 4.5 παραπάνω.
   Η αρχή που είναι αρμόδια για την έκδοση της επέκτασης έγκρισης χορηγεί αριθμό πρωτοκόλλου σε όλα τα έντυπα κοινοποίησης που συντάσσονται για τέτοιου είδους επεκτάσεις.
   7.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   Οι διαδικασίες συμμόρφωσης της παραγωγής πρέπει να είναι σύμφωνες με όσα ορίζονται στη συμφωνία, προσάρτημα 2 (E/ΟΕΕ/324-E/ΟΕΕ/TRANS/505/Αναθ.2), με τις ακόλουθες απαιτήσεις:
   7.1.   Οι καταλυτικοί μετατροπείς αντικατάστασης που εγκρίνονται βάσει του παρόντος κανονισμού πρέπει να κατασκευάζονται κατά τέτοιο τρόπο ώστε να συμμορφώνονται με τον εγκεκριμένο τύπο ως προς τα χαρακτηριστικά που ορίζονται στην παράγραφο 2.4 του παρόντος κανονισμού. Θα ανταποκρίνονται στις απαιτήσεις που ορίζονται στην παράγραφο 5 και, ανάλογα με την περίπτωση, θα πληρούν τις απαιτήσεις των δοκιμών που προσδιορίζονται στον παρόντα κανονισμό.
   7.2.   Η αρμόδια για την έγκριση υπηρεσία μπορεί να εκτελεί κάθε έλεγχο ή δοκιμή που ορίζεται στον παρόντα κανονισμό. Ιδιαίτερα, μπορούν να εκτελούνται οι δοκιμές που περιγράφονται στην παράγραφο 5.2 του παρόντος κανονισμού (απαιτήσεις όσον αφορά τις εκπομπές). Στην περίπτωση αυτή, ο κάτοχος της έγκρισης ενδέχεται να ζητήσει, ως εναλλακτική λύση, να μην χρησιμοποιηθεί ως βάση σύγκρισης ο αρχικός εξοπλισμός καταλυτικού μετατροπέα, αλλά ο καταλυτικός μετατροπέας αντικατάστασης που χρησιμοποιήθηκε κατά τις δοκιμές έγκρισης τύπου (ή άλλο δείγμα το οποίο αποδεδειγμένα συμμορφώνεται με τον εγκεκριμένο τύπο). Οι μετρούμενες τιμές εκπομπής του υπό εξέταση δείγματος θα μπορούν κατά μέσο όρο να υπερβαίνουν το πολύ κατά 15 % τις μέσες τιμές που έχουν μετρηθεί με το δείγμα που χρησιμοποιήθηκε ως αναφορά.
   8.   ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
   8.1.   Η έγκριση που χορηγείται για τύπο καταλυτικού μετατροπέα αντικατάστασης σύμφωνα με τον παρόντα κανονισμό μπορεί να ανακληθεί εφόσον δεν πληρούνται οι απαιτήσεις που ορίζονται στην παραπάνω παράγραφο 7.
   8.2.   Εάν κάποιο συμβαλλόμενο μέρος στη συμφωνία, το οποίο εφαρμόζει τον παρόντα κανονισμό, ανακαλέσει έγκριση που έχει χορηγήσει κατά το παρελθόν, πρέπει να ενημερώσει αμέσως τα υπόλοιπα συμβαλλόμενα μέρη που εφαρμόζουν τον εν λόγω κανονισμό μέσω δελτίου κοινοποίησης, σύμφωνα με το υπόδειγμα που παρατίθεται στο παράρτημα 1 του παρόντος κανονισμού.
   9.   ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣ
   Σε περίπτωση που ο κάτοχος της έγκρισης παύσει οριστικά να κατασκευάζει έναν τύπο καταλυτικού μετατροπέα αντικατάστασης ο οποίος έχει εγκριθεί σύμφωνα με τον παρόντα κανονισμό, ενημερώνει σχετικά την υπηρεσία που είχε χορηγήσει την έγκριση.
   Με την παραλαβή της σχετικής κοινοποίησης, η εν λόγω υπηρεσία ενημερώνει σχετικά τα λοιπά συμβαλλόμενα μέρη της συμφωνίας που εφαρμόζουν τον παρόντα κανονισμό μέσω ενός εντύπου κοινοποίησης, που είναι σύμφωνο με το υπόδειγμα του παραρτήματος 1 του παρόντος κανονισμού.
   10.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
   Τα συμβαλλόμενα μέρη της συμφωνίας που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τα ονόματα και τις διευθύνσεις τόσο των τεχνικών υπηρεσιών οι οποίες είναι αρμόδιες για τη διεξαγωγή των δοκιμών έγκρισης, όσο και των διοικητικών υπηρεσιών οι οποίες χορηγούν εγκρίσεις και στις οποίες πρέπει να αποστέλλονται τα έντυπα με τα οποία πιστοποιείται η έγκριση ή η επέκταση ή η απόρριψη ή η ανάκληση έγκρισης που εκδίδεται σε άλλες χώρες.
   11.   ΤΕΚΜΗΡΙΩΣΗ
   Κάθε νέος καταλυτικός μετατροπέας αντικατάστασης πρέπει να συνοδεύεται από τις ακόλουθες πληροφορίες:
   11.1.1.   Την επωνυμία ή το εμπορικό σήμα του κατασκευαστή.
   11.1.2.   Τα οχήματα (συμπεριλαμβανομένου του έτους κατασκευής) για τα οποία εγκρίνεται ο καταλυτικός μετατροπέας αντικατάστασης, συμπεριλαμβανομένης, εάν υφίσταται, σήμανσης η οποία να δείχνει αν ο καταλυτικός μετατροπέας αντικατάστασης είναι κατάλληλος να τοποθετηθεί σε όχημα εξοπλισμένο με ενσωματωμένο διαγνωστικό σύστημα (OBD).
   11.1.3.   Οδηγίες εγκατάστασης, όπου είναι απαραίτητο.
   11.2.   Οι εν λόγω πληροφορίες πρέπει να παρέχονται:
   
               i)
            
            
               ή σε φυλλάδιο το οποίο να συνοδεύει τον καταλυτικό μετατροπέα αντικατάστασης,
               ή
            
         
               ii)
            
            
               στη συσκευασία στην οποία πωλείται ο καταλυτικός μετατροπέας αντικατάστασης,
               ή
            
         
               iii)
            
            
               με οποιοδήποτε άλλο κατάλληλο μέσο.
            
         Σε κάθε περίπτωση, οι εν λόγω πληροφορίες πρέπει να αναφέρονται στον κατάλογο προϊόντων που διανέμεται στα σημεία πώλησης από τον κατασκευαστή καταλυτικών μετατροπέων αντικατάστασης.
   
      (1)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λεττονία, 33 (κενό), 34 για τη Βουλγαρία, 35-36 (κενά), 37 για την Τουρκία, 38-39 (κενά), 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη με τη χρήση του αντίστοιχου συμβόλου ECE), 43 για την Ιαπωνία, 44 (κενό), 45 για την Αυστραλία και 46 για την Ουκρανία. Επόμενοι αριθμοί εκχωρούνται σε άλλες χώρες με τη χρονολογική σειρά κύρωσης από αυτές ή προσχώρησής τους στη συμφωνία σχετικά με την υιοθέτηση ενιαίων τεχνικών προδιαγραφών για τροχοφόρα οχήματα, εξοπλισμό και εξαρτήματα, τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και σχετικά με τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές, οι δε αριθμοί που εκχωρούνται κατ’ αυτόν τον τρόπο ανακοινώνονται στα συμβαλλόμενα μέρη της συμφωνίας από το Γενικό Γραμματέα των Ηνωμένων Εθνών.
   
      (2)  Ισχύει μόνον για τα οχήματα που έχουν εγκριθεί σύμφωνα με τη σειρά τροποποιήσεων 05 του κανονισμού αριθ. 83.
   
      (3)  Ισχύει μόνον για τα οχήματα με κινητήρες επιβαλλόμενης ανάφλεξης, τα οποία έχουν εγκριθεί σύμφωνα με σειρές τροποποιήσεων του κανονισμού αριθ. 83 που προηγούνται της σειράς τροποποιήσεων 05.
   
      Προσάρτημα
      ΕΝΗΜΕΡΩΤΙΚΟ ΕΓΓΡΑΦΟ αριθ. … ΣΧΕΤΙΚΑ ΜΕ ΤΗΝ ΕΓΚΡΙΣΗ ΤΥΠΟΥ ΤΩΝ ΚΑΤΑΛΥΤΙΚΩΝ ΜΕΤΑΤΡΟΠΕΩΝ ΑΝΤΙΚΑΤΑΣΤΑΣΗΣ
      Τα τυχόν σχέδια υποβάλλονται σε κατάλληλη κλίμακα και με επαρκείς λεπτομέρειες σε μέγεθος Α4 ή σε φάκελο σχήματος Α4. Οι τυχόν υποβαλλόμενες φωτογραφίες πρέπει να είναι επαρκώς λεπτομερείς.
      Εάν το σύστημα, τα κατασκευαστικά του στοιχεία ή οι χωριστές τεχνικές μονάδες διαθέτουν λειτουργίες ηλεκτρονικού ελέγχου, υποβάλλονται πληροφορίες σχετικά με τις επιδόσεις τους.
      1.   ΓΕΝΙΚΑ
      1.1.   Μάρκα (εμπορική ονομασία του κατασκευαστή):
      1.2.   Τύπος:
      1.5.   Επωνυμία και διεύθυνση κατασκευαστή:
      1.7.   Στην περίπτωση των κατασκευαστικών στοιχείων και των ξεχωριστών τεχνικών μονάδων, θέση και μέθοδος τοποθέτησης του σήματος έγκρισης ΟΕΕ:
      1.8.   Διεύθυνση (διευθύνσεις) συνεργείου (συνεργείων) συναρμολόγησης:
      2.   ΠΕΡΙΓΡΑΦΗ ΤΗΣ ΔΙΑΤΑΞΗΣ
      2.1.   Μάρκα και τύπος του καταλυτικού μετατροπέα αντικατάστασης:
      2.2.   Σχέδια του καταλυτικού μετατροπέα αντικατάστασης, προσδιορίζοντας ιδιαίτερα όλα τα χαρακτηριστικά που αναφέρονται στα σημεία 2.3 έως 2.3.2 του παρόντος προσαρτήματος:
      Περιγραφή του τύπου ή των τύπων οχημάτων για τα οποία προορίζεται ο καταλυτικός μετατροπέας αντικατάστασης:
      2.3.1.   Αριθμός(-οί) ή/και σύμβολο(-α) που χαρακτηρίζουν τον τύπο (τύπους) κινητήρα και οχήματος:
      2.3.2.   Πρόκειται ο καταλυτικός μετατροπέας αντικατάστασης να είναι συμβατός με τις απαιτήσεις των ενσωματωμένων διαγνωστικών συστημάτων: Ναι/Όχι (Διαγράψτε ό,τι δεν ισχύει).
      2.4.   Περιγραφή και σχέδια που αναφέρουν τη θέση του καταλυτικού μετατροπέα αντικατάστασης σε σχέση με την πολλαπλή εξάτμιση του κινητήρα:
   
   
      ΠΑΡΑΡΤΗΜΑ 1
      ΑΝΑΚΟΙΝΩΣΗ
      
         [μέγιστο μέγεθος: Α4 (210 × 297 mm)]
      
      
                  
                     
                   (1)
               
               
                   
               
            
                  εκδόθηκε από:
               
               
                  Επωνυμία υπηρεσίας:
                  …
                  …
                  …
               
            
         
      
                  σχετικά με (2):
               
               
                  ΧΟΡΗΓΗΣΗ ΕΓΚΡΙΣΗΣ
                  ΕΠΕΚΤΑΣΗ ΕΓΚΡΙΣΗΣ
                  ΑΠΟΡΡΙΨΗ ΕΓΚΡΙΣΗΣ
                  ΑΝΑΚΛΗΣΗ ΕΓΚΡΙΣΗΣ
                  ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
               
            καταλυτικού μετατροπέα αντικατάστασης σύμφωνα με τον κανονισμό αριθ. 103.
      
                  Αριθ. έγκρισης …
               
               
                  Αριθ. επέκτασης …
               
            Λόγος επέκτασης:
      1.   Όνομα και διεύθυνση του αιτούντος: …
      2.   Όνομα και διεύθυνση του κατασκευαστή: …
      3.   Εμπορική επωνυμία ή εμπορικό σήμα του κατασκευαστή: …
      4.   Τύπος και εμπορική ονομασία του καταλυτικού μετατροπέα αντικατάστασης: …
      Μέσα αναγνώρισης του τύπου, εφόσον υπάρχει η σχετική σήμανση:
      5.1.   Σημείο επισήμανσης: …
      6.   Τύπος(-οι) οχήματος(-άτων) για το (τα) οποίο(-α) ο συγκεκριμένος τύπος καταλυτικού μετατροπέα μπορεί να χρησιμοποιηθεί ως ανταλλακτικό: …
      Τύπος(-οι) οχήματος(-άτων) στο(-α) οποίο(-α) έχει δοκιμαστεί ο καταλυτικός μετατροπέας αντικατάστασης: …
      7.1.   Έχει επιδείξει ο καταλυτικός μετατροπέας αντικατάστασης συμβατότητα με τις απαιτήσεις των ενσωματωμένων διαγνωστικών συστημάτων Ναι/Όχι (2)
      
      8.   Σημείο και μέθοδος τοποθέτησης του σήματος έγκρισης: …
      9.   Ημερομηνία υποβολής για έγκριση: …
      Τεχνική υπηρεσία αρμόδια για τη διεξαγωγή των δοκιμών έγκρισης: …
      10.1.   Ημερομηνία της έκθεσης δοκιμών: …
      10.2.   Αριθμός της έκθεσης δοκιμών: …
      11.   Χορήγηση/επέκταση/απόρριψη/ανάκληση έγκρισης (2)
      
      12.   Τόπος: …
      13.   Ημερομηνία: …
      14.   Υπογραφή: …
      15.   Στην παρούσα κοινοποίηση επισυνάπτεται κατάλογος των εγγράφων του φακέλου έγκρισης, ο οποίος έχει κατατεθεί στη διοικητική υπηρεσία η οποία χορήγησε την έγκριση και ο οποίος διατίθεται κατόπιν σχετικής αιτήσεως.
      
         (1)  Χαρακτηριστικός αριθμός της χώρας που χορήγησε/επέκτεινε/απέρριψε/ανακάλεσε την έγκριση (βλέπε διατάξεις περί έγκρισης του παρόντος κανονισμού).
      
         (2)  Διαγράψτε όσα δεν ισχύουν.
   
   
      ΠΑΡΑΡΤΗΜΑ 2
      ΠΑΡΑΔΕΙΓΜΑΤΑ ΔΙΑΜΟΡΦΩΣΗΣ ΣΗΜΑΤΩΝ ΕΓΚΡΙΣΗΣ
      ΥΠΟΔΕΙΓΜΑ Α
      (Βλέπε σημείο 4.4 του παρόντος κανονισμού)
      
         
      Το παραπάνω σήμα έγκρισης τοποθετείται σε κατασκευαστικό στοιχείο του καταλυτικού μετατροπέα αντικατάστασης και αποδεικνύει ότι ο συγκεκριμένος τύπος έχει εγκριθεί στις Κάτω Χώρες (E 4), σύμφωνα με τον κανονισμό αριθ. 103, με αριθμό έγκρισης 001234. Τα δύο πρώτα ψηφία του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 103 στην αρχική μορφή του.
      ΥΠΟΔΕΙΓΜΑ Β
      (Βλέπε σημείο 4.5 του παρόντος κανονισμού)
      
         
      Το παραπάνω σήμα έγκρισης τοποθετείται σε κατασκευαστικό στοιχείο του καταλυτικού μετατροπέα αντικατάστασης και αποδεικνύει ότι ο συγκεκριμένος τύπος έχει εγκριθεί στις Κάτω Χώρες (E 4), σύμφωνα με τους κανονισμούς αριθ. 103 και 59 (1).
      Τα δύο πρώτα ψηφία των αριθμών έγκρισης δηλώνουν ότι κατά τις ημερομηνίες χορήγησης των σχετικών εγκρίσεων, εξακολουθούσε να ισχύει η αρχική έκδοση των κανονισμών αριθ. 103 και 59.
      
         (1)  Ο δεύτερος αριθμός αναφέρεται μόνο ενδεικτικά.